Diari Oficial de la Generalitat Valenciana


Sumari del DOGV 4239, del 30-04-2002 (2002/4391)

Informació pública de la suspensió de llicències d'obres a causa de l'inici de la redacció del Pla General d'Ordenació Urbana de Parcent.
-----------------------------------------------------------------------------------------------------------------------------------------

### Dades del document

Número de DOGV
:   4239

Data del DOGV
:   30-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4391


Organisme emissor
:   Ajuntament de Parcent

Tipus de document
:   Anunci

Informació pública de la suspensió de llicències d'obres a causa de l'inici de la redacció del Pla General d'Ordenació Urbana de Parcent. [2002/Q4391]
  
El Ple de l'Ajuntament, en la sessió feta el passat dia 28 de gener d'enguany, va adoptar, entre d'altres, el següent acord:
  
«Suspensió de llicències d'obres a causa de l'inici de la redacció del Pla General d'Ordenació Urbana de Parcent (Alacant).
  
Primer
  
Suspendre, pel termini d'un any, l'atorgament de llicències de parcel·lació de terrenys, edificació i demolició d'edificis, així com l'aprovació de nous programes a la zona afectada, a les àrees compreses a les següents zones:
  
Sòl no urbanitzable:
  
A les següents zones que es grafien al plànol que, diligenciat com cal, consta en l'expedient:
  
- Partides Racons, Coll de Rates, Poet de Mas, les Foietes, el Cantalar, la zona compresa entre les àrees del sòl urbanitzable i la delimitació de la protecció forestal.
  
- Partida la Rampuda i les Canècies, la zona compresa entre el sòl urbanitzable el Cantalar, el límit del terme amb Benigembla, la delimitació del sòl de protecció forestal, el camí del Cantalar i la carretera de Parcent a Benigembla.
  
- Partida Ràfols, Durmais, Sènies de Calo, Cardones i camí d'Orba, la zona compresa entre la carretera de Parcent a Benigembla, el límit de terme amb Benigembla, sòl urbanitzable les Solanes i l'Arenal, el límit de terme amb Murla i la carretera de Parcent a Orba.
  
Sòl urbà:
  
- Pla parcial Arenal
  
- Nucli tradicional
  
· Zona compresa entre el carrer de les Escoles, carrer del Garrofer i la carretera comarcal C-3318.
  
· Zona 3, les Quintanes.
  
Sòl urbanitzable: tot el sòl urbanitzable.
  
En sòl qualificat com a urbà i no urbanitzable se suspenen les llicències d'obres de nova planta.
  
Al sòl qualificat com a urbanitzable se suspenen les llicències per a obres provisionals.
  
S'exceptuen de la suspensió de llicències a totes les zones les obres menors de reforma i conservació.
  
Tot això amb la finalitat de possibilitar la redacció del Pla General d'Ordenació de Parcent.
  
Segon
  
Publicar este acord de suspensió de llicències mitjançant anuncis en el Diari Oficial de la Generalitat Valenciana, en el Butlletí Oficial de la Província d'Alacant, en el periòdic Información i al tauler d'anuncis d'este ajuntament, que tindrà efecte des de la publicació en el Diari Oficial de la Generalitat Valenciana, i s'indicaran els recursos que siguen procedents, l'òrgan davant el qual s'hagueren de presentar i el termini per a interposar-los, sense perjuí que els interessats puguen exercitar, si escau, qualsevol altre que estimen procedent.
  
Tercer
  
Autoritzar l'alcalde president d'este ajuntament per a dictar les disposicions necessàries per a l'execució d'este acord.
  
Quart
  
Notificar este acord als qui tingueren presentades sol·licituds de llicència amb anterioritat a este, i se'ls fa saber que tenen dret a ser indemnitzats del cost oficial dels projectes i a la devolució dels tributs pagats a causa de la sol·licitud, sempre que esta fóra conforme amb l'ordenació urbanística vigent en el moment en què va ser efectuada i resultara denegada per incompatibilitat amb el nou planejament».
  
El present acord, i els actes administratius que es dicten en la seua execució, podran ser impugnats pels interessats, mitjançant la interposició de recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de la publicació de l'acte, de conformitat amb el que es disposa en els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons redacció modificada per la Llei 4/1999, així com en els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa; i potestativament podrà interposar un recurs de reposició, en el termini d'un mes, de conformitat amb l'article 116 i 117 de la referida Llei 30/1992, davant el mateix òrgan que va dictar l'acord.